BILAG IV

CSEC'S AGGREGEREDE STATISTIK

Indledning

Statistik over værdipapirudstedelser baseret på den centraliserede værdipapirdatabase (herefter "CSEC") indeholder aggregater over beholdninger og strømme for værdipapirudstedelser foretaget af residenter i de medlemsstater, der har euroen som valuta (herefter "medlemsstaterne i euroområdet"), og i de medlemsstater, der ikke har euroen som valuta (herefter "medlemsstater uden for euroområdet"), i alle valutaer samt efter residenter i resten af verden i euro opdelt efter udstederens sektor, instrumenttype, rentetype, løbetid og denomineringsvaluta.

De nationale centralbanker i de medlemsstater, der har euroen som valuta (herefter "de nationale centralbanker"), er ansvarlige for at verificere CSEC's aggregerede statistik vedrørende udstedere, der er residente i deres land. ECB er ansvarlig for at verificere CSEC's aggregerede statistik vedrørende udstedere, der er residente uden for euroområdet, medmindre en national centralbank i en medlemsstat, der ikke har euroen som valuta (herefter "en national centralbank uden for euroområdet"), har påtaget sig ansvaret for at verificere CSEC's aggregerede statistik vedrørende udstedere, der er residente i dens medlemsstat.

Metoden til udarbejdelse af CSEC's aggregerede statistik følger så tæt som muligt de internationale standarder, der er defineret i "Handbook on Securities Statistics" fra Den Internationale Betalingsbank, Den Europæiske Centralbank (ECB) og Den Internationale Valutafond (1) samt i ENS 2010 (2). Særlige tilfælde, hvor metoden afviger fra disse statistiske standarder, fremhæves specifikt. De detaljerede regler for CSEC-beregningen defineres i den opgørelsesvejledning, der udarbejdes af ESCB's Statistiske Komité og offentliggøres på ECB's websted.

1. Dækning og klassifikationer

1.1 Udsteders hjemsted: CSEC's aggregerede statistik omfatter udstedelser fra residenter i medlemsstater i og uden for euroområdet i alle valutaer samt fra residenter i resten af verden i euro. Udstedelser fra residenter i medlemsstater i og uden for euroområdet opdeles efter udstederland og en række andre kriterier. Desuden omfatter aggregater for euroområdet og i Unionen som helhed også udstedelser foretaget af overnationale institutioner, der anses for at være residente i henholdsvis euroområdet og Unionen som helhed.

1.2 Sektorer: CSEC's aggregerede statistik omfatter udstedelser fra følgende udstedersektorer: — S1: den samlede økonomi (alle sektorer tilsammen) — S11: ikkefinansielle selskaber — S12: finansielle selskaber — S121: centralbanker — S122: pengeinstitutter, undtagen centralbanker — S12M: finansielle selskaber undtagen pengeinstitutter — S12P: finansielle selskaber undtagen pengeinstitutter, forsikringsselskaber og pensionskasser — S124: investeringsforeninger, undtagen pengemarkedsforeninger — S125: andre finansielle formidlere undtagen forsikringsselskaber og pensionskasser — S125A: financial vehicle corporations, der deltager i securitisation — S125W: andre finansielle formidlere, undtagen forsikringsselskaber og pensionskasser (undtagen financial vehicle corporations, der deltager i securitisation) — S126: finansielle hjælpeenheder — S127: koncerntilknyttede finansielle institutioner og pengeudlånere — S12Q: forsikringsselskaber og pensionskasser — S13: offentlig forvaltning og service — S1311: statslig forvaltning og service (undtagen sociale kasser og fonde) — S13M: statslig og kommunal forvaltning og service (undtagen sociale kasser og fonde) — S1314: sociale kasser og fonde — S1M: husholdninger og nonprofitinstitutioner rettet mod husholdninger

1.3 Instrumenttype: CSEC's aggregerede statistik omfatter udstedelser af gældsinstrumenter og noterede aktier CSEC's aggregerede statistik omfatter udstedelser af gældsinstrumenter og noterede aktier ( 3 ) . Udstedelser af unoterede aktier, andre ejerandele, aktier/andele udstedt af pengemarkedsforeninger og aktier/andele udstedt af investeringsforeninger, der ikke er pengemarkedsforeninger, er ikke omfattet. Udstedelser af gældsinstrumenter og noterede aktier omfatter kun værdipapirer, der er identificeret med en ISIN-kode. Udstedelser af ikke-omsættelige instrumenter, herunder lån, værdipapirtransaktioner som led i tilbagekøbsaftaler, og offentlige investeringer i kapital i internationale organisationer, der er juridisk oprettet som selskaber med aktiekapital, er ikke omfattet.

1.4 Rentetype: CSEC's aggregerede statistik omfatter udstedelser af gældsinstrumenter af alle rentetyper efter følgende opdelinger: — Fast kupon: Gældsinstrumenter, hvor de kontraktlige nominelle kuponbetaliner er fastsat pr. udstedelsesdatoen, hvad angår denomineringsvalutaen i hele gældsinstrumentets levetid, og hvor tilbagebetaling af hovedstolen er fastsat, hvad angår denomineringsvalutaen og tidspunkt. Dette omfatter "stepped" gældsinstrumenter, hvor forskellige kuponer på forhånd af fastsat pr. udstedelsesdatoen i hele værdipapirets levetid. — Nulkupon: Gældsinstrumenter med en enkelt betaling og uden kuponbetaling. Disse sælges normalt diskonteret. — Variabel rente knyttet til inflation: Gældsinstrumenter, hvor betaling af kupon eller hovedstol er knyttet til kursindekser. — Variabel rente knyttet til en rentesats: Gældsinstrumenter, hvor betaling af kupon eller hovedstol er knyttet til rentebenchmarks eller obligationsafkast. — Variabel rente knyttet til prisen på et aktiv: Gældsinstrumenter, hvor betaling af kupon eller hovedstol er knyttet til andre finansielle aktiver, råvarer eller indekser, der ikke er kursindekser eller rentebenchmarks. Dette omfatter gældsinstrumenter, der er knyttet til værdipapirkurve, valutaer, virksomhedshændelser såsom udsteders misligholdelse og andre typer aktiver eller begivenheder. Gældsinstrumenter, der omfatter en variabel kupon kombineret med en fast kupon, klassificeres under den relevante kategori for variabel rente.

1.5 Løbetid: CSEC's aggregerede statistik omfatter udstedelser af gældsinstrumenter af enhver løbetid. Opdelingen efter løbetid for udstedelser af gældsinstrumenter klassificeres efter oprindelig løbetid og i nogen grad efter restløbetid.

1.6 Denomineringsvaluta: CSEC's aggregerede statistik omfatter udstedelser foretaget af residenter i euroområdet opdelt i euro og "andre valutaer", residenters udstedelser i medlemsstater uden for euroområdet opdelt i euro, "anden national valuta end euro" og "andre valutaer" og udstedelser foretaget af residenter i resten af verden i euro. Nedenstående tabel giver et overblik over valutaopdelingen. Denomineringsvaluta Udstedelser foretaget af residenter i euroområdet Udstedelser foretaget af residenter uden for euroområdet Udstedelser foretaget af residenter i resten af verden I euro ✓ ✓ ✓ I anden national valuta end euro – ✓ I andre valutaer ✓ ✓

2. Koncepter om beholdninger og strømme

CSEC's aggregerede statistik indeholder oplysninger om beholdninger (dvs. udestående beløb) og strømme (dvs. bruttoudstedelser, indløsninger, omvurderinger og andre volumenændringer, herunder omklassificeringer). Nedenstående ligning illustrerer forbindelsen mellem beholdninger og strømme:

Beholdninger (t) = Beholdninger (t-1) + Bruttoudstedelser (t) - Indløsninger (t) + Omvurderinger (t) + Andre mængdeændringer (t)

2.1 Beholdninger: CSEC's aggregerede statistik over beholdninger omfatter positioner af gældsinstrumenter og noterede aktier, der er udestående ved referenceperiodens udgang.

2.2 Bruttoudstedelser: CSEC's aggregerede statistik over bruttoudstedelser omfatter nye udstedelser af gældsinstrumenter og noterede aktier i løbet af referenceperioden. Udstedelser betyder, hvor en udsteder sælger nyoprettede gældsinstrumenter eller noterede aktier til indehavere. Et værdipapir anses for at være udstedt, når udstederen overfører det til en indehaver. Dette sker normalt mod betaling af valuta eller transferable indskud, eller når værdipapiret er udstedt, men stadig tilbageholdes af den oprindelige udsteder CSEC's aggregerede statistik over bruttoudstedelser omfatter nye udstedelser af gældsinstrumenter og noterede aktier i løbet af referenceperioden. Udstedelser betyder, hvor en udsteder sælger nyoprettede gældsinstrumenter eller noterede aktier til indehavere. Et værdipapir anses for at være udstedt, når udstederen overfører det til en indehaver. Dette sker normalt mod betaling af valuta eller transferable indskud, eller når værdipapiret er udstedt, men stadig tilbageholdes af den oprindelige udsteder ( 4 ) . For aggregater for gældsinstrumenter til nominel værdi og markedsværdi omfatter bruttoudstedelser endvidere påløbne renter. Bruttoudstedelser indberettes ikke, hvis et selskab blot noteres på en fondsbørs, uden at der rejses ny kapital ( 5 ) . Udstedelser af værdipapirer, der senere kan konverteres til andre instrumenter, skal registreres som udstedelser inden for den instrumentkategori, som det oprindelige gældsinstrument tilhører. Ved konverteringen skal de registreres som indfriet i denne kategori med et tilsvarende beløb og behandles herefter som bruttoudstedelser i en ny instrumentkategori.

2.3 Indløsninger: CSEC's aggregerede statistik over indløsning omfatter annullering af gældsinstrumenter og noterede aktier i løbet af referenceperioden. Indløsninger omfatter gældsinstrumenter, der har nået udløbsdatoen eller er indløst før tid, samt noterede aktier, der formelt er annulleret. For aggregater for gældsinstrumenter til nominel værdi og markedsværdi omfatter indløsninger endvidere betalt kupon. Indløsninger skal ikke registreres, hvis der blot er tale om afnotering på en børs CSEC's aggregerede statistik over indløsning omfatter annullering af gældsinstrumenter og noterede aktier i løbet af referenceperioden. Indløsninger omfatter gældsinstrumenter, der har nået udløbsdatoen eller er indløst før tid, samt noterede aktier, der formelt er annulleret. For aggregater for gældsinstrumenter til nominel værdi og markedsværdi omfatter indløsninger endvidere betalt kupon. Indløsninger skal ikke registreres, hvis der blot er tale om afnotering på en børs ( 6 )

2.4 Omvurderinger: CSEC's aggregerede statistik over omvurderinger omfatter omvurdering af gældsinstrumenter og noterede aktier, der er akkumuleret i referenceperioden. Omvurderinger kan ske som følge af markedsudviklingen i kurser og valutakurser.

2.5 Andre ændringer i volumen: CSEC's aggregerede statistik over andre ændringer i volumen omfatter andre ændringer i volumen af gældsinstrumenter og noterede aktier grundet ændringer i værdipapirers kvantitet eller fysiske egenskaber eller ændringer i værdipapirernes klassifikation. Ændringer i klassifikationen omfatter ændringer i udsteders institutionelle sektor, ændringer i det referenceområde, hvor udstederen er hjemmehørende, ændringer i de institutionelle enheders struktur og ændringer i aktivklassifikationen. Andre volumenændringer udledes som residualer fra ligningen om beholdninger og strømme. De detaljerede regler for beregningen af beholdninger og strømme defineres i den opgørelsesvejledning, der udarbejdes af ESCB's Statistiske Komité og offentliggøres på ECB's websted.

3. Statistisk behandling af specifikke instrumentkategorier

Ved udarbejdelsen af CSEC's aggregerede statistik bør der foretages følgende behandling af specifikke instrumentkategorier:

Aktiecertifikater: For at undgå dobbeltregistrering må udstedelser af aktiecertifikater ikke indgå i CSEC's aggregerede statistik.

Udstedelser med flere ISIN-koder: For at undgå dobbeltregistrering skal udstedelser, der identificeres med flere ISIN-koder (f.eks. fordi forskellige dele af et værdipapir udstedes efter forskellige regler eller deponeres hos forskellige depositarer), kun medtages i CSEC's aggregerede statistik, i det omfang de respektive udestående beløb ikke allerede er omfattet af en anden ISIN-kode.

Strippede gældsinstrumenter: For at undgå dobbeltregistrering skal udstedelser af strippede gældsinstrumenter kun medtages i CSEC's aggregerede statistik, hvis de respektive udestående beløb ikke allerede er omfattet af det respektive oprindelige gældsinstrument.

Beholdninger af egne værdipapirer: CSEC's aggregerede statistik skal udarbejdes brutto og omfatter egne værdipapirbeholdninger, herunder i) værdipapirer solgt på markedet og købt tilbage af udstederen, og ii) værdipapirer, der er udstedt, men tilbageholdes af udstederen (7).

4. Værdiansættelse

For gældsinstrumenter og noterede aktier udarbejdes CSEC's aggregerede statistik til markedsværdi. Kun for gældsinstrumenter udarbejdes CSEC's aggregerede statistik også til pålydende værdi og for beholdninger af gældsinstrumenter til nominel værdi. Nedenstående tabel giver en oversigt over de værdiansættelsesmetoder, der anvendes ved udarbejdelsen af CSEC's aggregerede statistik:

Instrumenttype Beholdninger og strømme til markedsværdi Beholdninger og strømme til pålydende værdi Beholdninger til nominel værdi Gældsinstrumenter ✓ ✓ ✓ Noterede aktier ✓ – –

5. Oversigt over opdelinger

CSEC's aggregerede statistik måles for udstedelser i den enkelte medlemsstat i euroområdet og i euroområdet generelt i euro og udarbejdes i overensstemmelse med de opdelinger, der er defineret i nedenstående tabeller. De sektorkoder, der er anvendt i tabellerne, har de betydninger, der er defineret i afsnit 1 om "dækning og klassifikationer".

Tabel A1

Hierarki for gældsinstrumenter 1 – Opdeling efter overordnet løbetid og rentetype for de enkelte medlemsstater i euroområdet og euroområdet som helhed

Tabel A2

Hierarki for gældsinstrumenter 2 – Opdeling efter detaljeret rentetype for de enkelte medlemsstater i euroområdet og euroområdet som helhed

Tabel A3:

Hierarki for gældsinstrumenter 3 – Opdeling efter oprindelig løbetid for de enkelte medlemsstater i euroområdet og euroområdet som helhed

Tabel A4:

Hierarki for gældsinstrumenter 4 – Opdeling efter detaljeret restløbetid for de enkelte medlemsstater i euroområdet og euroområdet som helhed

Tabel A5:

Opdeling af noterede aktier for de enkelte medlemsstater i euroområdet og euroområdet som helhed

For udstedelser af gældsinstrumenter fra resten af verden uden for euroområdet måles CSEC's aggregerede statistik i euro og udarbejdes i overensstemmelse med de opdelinger, der er defineret i de følgende tabeller. De sektorkoder, der er anvendt i tabellerne, har de betydninger, der er defineret i afsnit 1 om "dækning og klassifikationer".

Tabel A6:

Hierarki for gældsinstrumenter 1 – Opdeling efter overordnet løbetid og rentetype for resten af verden uden for euroområdet

Tabel A7:

Hierarki for gældsinstrumenter 2 – Opdeling efter detaljeret rentetype for resten af verden uden for euroområdet

Tabel A8:

Hierarki for gældsinstrumenter 3 – Opdeling efter oprindelig løbetid for resten af verden uden for euroområdet

Tabel A9:

Hierarki for gældsinstrumenter 4 – Opdeling efter restløbetid for resten af verden uden for euroområdet

6. Udarbejdelsesproces for CSEC's aggregerede statistik

CSEC's aggregerede statistik udarbejdes centralt og automatisk på grundlag af de data for de enkelte poster, der indgår i CSDB. Udarbejdelsesprocessen giver de aggregater på laveste niveau, der er angivet i tabel A1-A9 (celler identificeret med bogstavet "L" eller "L*"). Alle andre aggregater, der er defineret i tabel A1-A9, produceres ved at sammenlægge disse aggregater på laveste niveau yderligere.

7. Verificering og DQM af CSEC's aggregerede statistik

ECB bestræber sig på at udarbejde og gøre CSEC's aggregerede statistik tilgængelige dagligt for dermed at muliggøre regelmæssig verificering af aggregaterne.

Verificering af indledende og regelmæssige aggregater

ECB og de nationale centralbanker skal i overensstemmelse med tidsplanen i tabel 2 i bilag II til denne retningslinje verificere CSEC's indledende og regelmæssige aggregerede statistik inden udgangen af den syvende arbejdsdag i den kalendermåned, der følger efter referencemåneden for den aktuelle produktionsrunde, for at sikre, at alle datasæt i CSEC-prioriterede serier er verificeret.

ECB og de nationale centralbanker skal bestræbe sig på at verificere CSEC's indledende aggregerede statistik ud fra let tilgængelig information og undersøge troværdigheden af de respektive aggregater. CSEC's indledende aggregerede statistik skal markeres som "foreløbige værdier" i de formidlede data.

ECB og de nationale centralbanker skal verificere CSEC's regelmæssige aggregerede statistik grundigt ud fra alle aktuelt tilgængelige informationer, herunder benchmarkdata, der er tilgængelige uden for CSDB. CSEC's regelmæssige aggregerede statistik skal markeres som "normale værdier" i de formidlede data.

Prioritering af verificering

For at sikre effektiv verificering og for at undgå dobbeltarbejde skal verificeringen af CSEC's aggregerede statistik fokusere på "CSEC-prioriterede serier", dvs. CSEC's mest relevante aggregerede statistik på laveste niveau. Verificering af prioriterede serier sikrer, at alle aggregater på højere niveau, der er baseret på disse serier og i væsentlig grad også på relaterede overlappende aggregater, også verificeres.

CSEC-prioriterede serier repræsenterer CSEC's mest relevante aggregerede statistik for et land målt efter udestående beløb udtrykt som en andel af udestående beløb i CSEC's samlede økonomiske aggregater for gældsinstrumenter og målt efter deres markedskapitalisering udtrykt som en andel af markedskapitaliseringen i CSEC's samlede økonomiske aggregater for noterede aktier. Prioriterede serier defineres som CSEC's aggregerede statistik over beholdninger til markedsværdi på laveste niveau, som er nødvendige for at nå DQM-tærsklen for mål 2 for det pågældende land.

Hvad angår gældsinstrumenter, omfatter CSEC's aggregerede statistik fire overlappende hierarkier som defineret i tabel A1-A4 og A6-A9. For at undgå dobbeltarbejde er identificering af CSEC-prioriterede serier for gældsinstrumenter baseret på aggregaterne "kortfristet ved oprindelig løbetid" på laveste niveau og aggregaterne "langfristet ved oprindelig løbetid" for "fast kupon" og "nulkupon" som defineret i tabel A1 og A6 samt aggregaterne "variabel rente knyttet til inflation", "variabel rente knyttet til en rente" og "variabel rente knyttet til et aktiv" på laveste niveau som defineret i tabel A2 og A7. Dette sikrer en detaljeret verificering af opdelingerne efter instrumenttype samt verificering på højt niveau af opdelingerne efter løbetid (dvs. kortfristet kontra langfristet ved oprindelig løbetid).

Identificering af CSEC-prioriterede serier er for noterede aktier som defineret i tabel A5 baseret på aggregater på laveste niveau.

CSEC's aggregerede statistik skal verificeres på "sæt af serier"-niveau bestående af de tilknyttede aggregater for de tre værdiansættelsesmetoder (markedsværdi, nominel værdi og pålydende værdi) og de fem serietyper (dvs. beholdninger, bruttoudstedelser, indløsninger, omvurderinger og andre volumenændringer), som deler de resterende opdelinger. Det vil sige, at verificeringen af CSEC-prioriterede serier altid skal omfatte hele serien vedrørende de respektive CSEC-prioriterede serier ("sæt af CSEC-prioriterede serier") for beholdninger til markedsværdi.

Hvis sæt af CSEC-prioriterede serier udviser en væsentlig ændring i de samlede udestående beløb eller markedskapitaliseringen efter verificering, men før tidsfristen for verificering, som denne er defineret i tabel 2 i bilag II til denne retningslinje, skal CSDB fremhæve de respektive sæt af serier, og disse serier skal verificeres igen.

DQM af CSEC's aggregerede statistik

Når ECB og de nationale centralbanker verificerer og bekræfter CSEC-prioriterede serier, skal tidsserierne for de relaterede serier undersøges for følgende mulige datakvalitetsproblemer:

— Afvigende værdier, dvs. værdier, der afviger væsentligt fra de respektive tidsseriers øvrige værdier

— Inkonsekvens i beholdninger/strømme, dvs. referenceperioder, hvor løbende beholdninger ikke svarer til summen af tidligere beholdninger plus bruttoudstedelser minus indløsninger plus omvurderinger, som enten kan skyldes andre volumenændringer eller datakvalitetsproblemer.

Hvis ECB og de nationale centralbanker identificerer relevante statistiske datakvalitetsproblemer ved verificering af CSECs indledende og regelmæssige aggregerede statistik, skal problemerne korrigeres de underliggende data for de enkelte poster i CSDB i god tid, men ikke senere end den tidsfrist, der er angivet i tidsplanen i tabel 2 i bilag II til denne retningslinje. Korrigering af underliggende data for de enkelte poster afspejles i CSEC's aggregerede statistik, der udarbejdes i dag-til-dag-behandlingen til den følgende dag.

(1) Findes på Den Internationale Valutafonds websted www.imf.org.

(2) I overensstemmelse med forordning (EU) nr. 549/2013.

(3) ENT 2010 kategori F.3 og F.511

(4) Værdipapirer anses for at være udstedt (selvom de ikke er blevet solgt til en anden enhed før), når: i) de er opført på udsteders regnskabsbalance, eller ii) de anvendes eller er tilgængelige for udstederen til markedsoperationer.

(5) Derimod giver ENS 2010 (5.150) teoretisk mulighed for registrering af sådanne transaktioner, idet det anføres: "Børsnotering registreres som udstedelse af noterede aktier og indløsning af unoterede aktier […] hvis det er relevant."

(6) Derimod giver ENS 2010 (5.150) teoretisk mulighed for registrering af sådanne transaktioner, idet det anføres: "[…] afnotering registreres som indløsning af noterede aktier og udstedelse af unoterede aktier, hvis det er relevant."

(7) Se fodnote 4.